**Mit ér az ember (egészsége), ha szín(-es) magyar?**

Esélyegyenlőség biztosítása a cigány nemzetiség egészségügyi ellátásában

Országos Tisztifőorvosi Hivatal

2014. október 3.

Sok hátrány van az egészségügy területén: kor, nem, lakóhely, anyagi helyzet, nemzetiség, …

Mindegyik problémát jelent a szolgáltatások elérése, igénybe vétele terén.

Mit mondhatunk akkor egy idős, egyedül élő, nyugdíjellátásban nem részesülő, rokkant, tanyasi cigányasszonyról? Milyen esélye van az elfogadható életminőségre, a túlélésre?

… és vajon elfogadja-e a felkínált lehetőségeket? Nem akadályozza-e nemzetiségi kultúrája, a szokásjog, hogy éljen az adott lehetőségekkel?

Mit tehet az egészségügy, az oktatás, a szociális ellátás, hogy ennek az asszonynak és sorstársainak az életkilátásai közeledjenek a Budapesten Rózsadombon élő hasonló állapotú embertársáéval, és hogy meghosszabbodott életét örömmel, kényelmesen élje meg? Jámbor Rozália: Öreg cigányasszony

Ezeket a témákat szeretné avatott szakemberek segítségével megvitatni és a meghívott döntéshozók elé tárni a **Magyar Faluegészségügyi Tudományos Társaság**, mely a falusi és egyéb hátrányos helyzetű néprétegek esélyegyenlőségét igyekszik előmozdítani az egészségügy és a szociális ellátás területén.

Társaságunk október 3-án tartja következő konferenciáját, témája a cigányság egészségügyi ellátása.

Természetesen, mint mindig, most is célunk a hátrányok nehézségek feltárása, és megoldási lehetőségek keresése azok kiküszöbölésére.

Kérjük, ossza meg velünk tapasztalatait, ötleteit, javaslatait.

Tisztelettel hívjuk és várjuk mindazokat a munkatársakat, akik érdeklődnek a téma iránt.

 **dr. Simek Ágnes Ph.D.**

 a Magyar Faluegészségügyi Tudományos Társaság elnöke

**Fővédnök:**

Dr. Szalayné dr. Sándor Erzsébet,

A Magyarországon élő nemzetiségek jogainak védelmét ellátó

biztos-helyettes

prof. dr. Székely László, Alapvető Jogok Biztosa

**Védnök:**

dr. Paller Judit, Országos tisztifőorvos

dr. Iványi Gábor, rektor, Wesley János lelkészképző főiskola

prof. dr. Cseh Károly, tanszékvezető egyetemi tanár, SE Népegészségügyi Intézet

prof. dr. Kalabay László, tanszékvezető egyetemi tanár, SE Családorvosi Tanszék

8.00 – regisztráció

9.00 Jónás Tamás: Névjegy

Megnyitó, köszöntések

9.20 dr. Simek Ágnes Ph.D. elnök, Magyar Faluegészségügyi Tudományos Társaság: Szegénység, hátrányok, közegészségügy

9.30 prof. dr. Krémer Balázs, docens, DEOEC Szociológia Tanszék: A cigányság társadalmi hátrányainak gyökerei

10.00 prof. dr. Fogarasi András, gyermekneurológus, GYEMSZI TÁMOP 6.1.4. programvezető: 0-7 éves korú hátrányos helyzetű gyermekek felzárkóztatása

10.30 Várnai Anna, elnök, Színes Gyöngyök Egyesület: És mi hogyan látjuk?

11.00 szünet

11.30 dr Hubert János, háziorvos, hypertonológus, megyei szakfőorvos: A hypertonia gondozás lehetőségei

11.45 prof. Forrai Judit, dr. Csépe Péter Ph.D. et al., SE Népegészségügyi Intézet: Egészség-fejlesztési programok cigány közösségekben

12.00 dr. Szabó János háziorvos, SE CSOT: Etikett a cigányság egészségügyi ellátásában

12.15 dr. Józsa Lajos, háziorvos, Hajdúböszörmény: Primer prevenció – együttműködés a szülőkkel

12.30 ebédszünet

13.15 Árváné Egri Csilla, szakmai alprojektvezető, OTH, TÁMOP 6.1.3.A-13/1-20130001: Védőnői népegészségügyi célú méhnyakszűrés országos kiterjesztése

13.30 Orbán Zsuzsanna, tanár: Felzárkóztatás a 3-6- éves városi cigány gyerekek számára

13.45 Bognár László, polgármester, Cserdi: „Köcsögmentesítés” - Az egészségügy átszervezése egy kis faluban

14.00 Pásztor Eszter, projektvezető, Freskóház és Biztos Kezdet Gyerekház: Bódvalenkei projektek

14.15 Megbeszélés

15.00 Zárás

A tudományos program akkreditálása folyamatban van. Előző konferenciáinkat a Semmelweis Egyetem Tudományos Tanácsa 8 kreditpontra értékelte.

A konferencia alatt orvosszakmai kiállítás, iparművészeti kézműves termékek, egészséges élelmiszerek, hajléktalanok és hátrányos helyzetű gyerekek által készített művészeti termékek kiállítása és vására